כיום קאלוגרה היא המנהלת בפועל של המרכז לחקר הבין תחומי ומחקר באסטרופיזיקה (CIERA) שהקימה לפני מספר שנים יחד עם בעלה. מחקרה של קאלוגרה נעשה כחלק מ-LIGO (ראשי התיבות של Laser Interferometer Gravitational-Wave Observatoryw) ועוסק בעיקר בגלי כבידה (מונח מתוך תורת היחסות של איינשטיין. גלי כבידה נוצרים בעקבות התנגשות או קריסה של חורים שחורים וכוכבים) ובפיזיקה של עצמים שונים על פני הספקטרום האלקטרומגנטי. היא פיתחה שיטות לחזות התפתחות של חורים שחורים וכוכבים נוספים, עם אפשרות לחזות ולפרש התפרצויות של קרינה בחלל, התפוצצות כוכבים ועוד. בנוסף, קאלוגרה ועמיתיה פיתחו דרך ללמוד את תכונות מקור התפרצות גלי הכבידה, וכדי לעשות זאת עבדה לרוב עם מחשבי על. בספטמבר 2015 קאלוגרה וקבוצת החוקרים בה היא נמצאת קלטו גלי כבידה במהלך בדיקה של המכשירים לקראת הניסוי. זו הייתה תגלית יוצאת דופן כיוון שזו הייתה הפעם הראשונה שבה גלי כבידה תועדו. תגלית זו מהווה הוכחה לתורת היחסות של איינשטיין. בדצמבר 2015 קאלגורה ועמיתיה זיהו בפעם השנייה בהיסטוריה גלי כבידה, דבר שנתן תוקף נוסף לתגלית הקודמת. במשך יותר מ-40 שנה החוקרים ניסו להבין מהם גלי הכבידה שאליהם התכוון איינשטיין וכיצד אמורים לחפש אותם. גלי הכבידה שינו את הדרך בה אנחנו חוקרים את החלל מכדור הארץ. אף על פי שאנחנו יכולים גם לראות את גלי הכבידה, המחקר של ויקי קאלוגרה מתבסס על שמיעה. גלי הכבידה משמיעים צליל שונה כאשר הם נוצרים מעצמים שונים ובעזרתם ניתן לגלות עצמים חדשים ברחבי החלל. באוקטובר 2017 הכריזו ויקי קאלוגרה ועמיתיה על תצפית שעשו שתספק דרך חדשה לאיסוף חומר ולמידה על תהליך המוות של כוכבים.
פרסים.
ויקי קאלגורה זכתה בפרסים רבים. העיקריים שבהם:
קיריל פטקוב
קיריל פטקוב פטקוב (בבולגרית: Кирил Петков Петков; נולד ב-17 באפריל 1980 בפלובדיב, בולגריה) הוא כלכלן ופוליטיקאי בולגרי, המכהן מדצמבר 2021 כראש ממשלת בולגריה, ומנהיג ביחד עם אסן ואסילב את המפלגה הגדולה באספה הלאומית, מפלגת אנחנו ממשיכים בשינוי.
קיריל פטקוב נולד בפלובדיב. הוא רכש תואר שני במנהל עסקים מאוניברסיטת הרווארד ועסק במגוון תפקידי ניהול בקנדה ובארצות הברית בארצו, וכן נמנה עם מקימי המרכז לאסטרטגיות כלכליות באוניברסיטת סופיה. פטקוב שימש כמרצה לכלכלה באוניברסיטת סופיה.
ממאי ועד ספטמבר 2021 כיהן כשר הכלכלה של בולגריה בממשלת המעבר של סטפן יאנב. בספטמבר 2021 הקים ביחד עם אסן ואסילב את מפלגת "אנחנו ממשיכים בשינוי". בבחירות שנערכו בנובמבר 2021 , זכתה המפלגה ב-67 מושבים בפרלמנט הבולגרי והייתה למפלגה הגדולה ביותר. לאחר משא ומתן עם מספר מפלגות ובכללן המפלגה הסוציאליסטית הבולגרית עלה בידי פטקוב להקים קואליציה, ללא תמיכת מפלגתו של בויקו בוריסוב. ב-13 בדצמבר 2021 זכתה ממשלתו של פטקוב לאמון הפרלמנט ברוב של 134 תומכים לעומת 104 מתנגדים.
ממשלתו קרסה ביוני 2022, ושר העבודה לשעבר גלב דונב מונה לעמוד בראש ממשלת המעבר ב-2 באוגוסט 2022.
Heaven (שיר של ג'וליה מייקלס)
Heaven הוא סינגל של הזמרת-יוצרת האמריקאית, ג'וליה מייקלס, שנמצא בפסקול של הסרט חמישים גוונים של שחרור. השיר נכתב על ידי ג'וליה מייקלס, טיילה פרקס, בריאן גרסיה, MNEK ומורטן ריסטורפ, והופק על ידי מורטן ריסטורפ. השיר יצא, על ידי ריפבליק רקורדס ויוניברסל מיוזיק גרופ, ב-26 בינואר 2018.
וידאו קליפ.
הווידאו קליפ של השיר, שבוים על ידי סופי מולר, יצא ב-6 בפברואר 2018. נכון לדצמבר 2021, הווידאו קליפ נצפה למעלה מ-84 מיליון פעמים.
הופעות חיות.
מייקלס ביצעה הופעה חיה של השיר, יחד עם השיר "Issues" בלייט שואו עם סטיבן קולבר.
Heaven (שיר של אינה)
Heaven (בעברית: גן עדן) הוא שיר שהוקלט על ידי הזמרת-יוצרת הרומנייה אינה. השיר יצא לאור ב-10 ביוני 2016, על ידי חברת התקליטים רוטון מיוזיק, כסינגל הרביעי מתוך מהדורת הדלוקס של אלבום האולפן החמישי שלה, "" (2017). מבחינה מוזיקלית, "Heaven" הוא שיר דאנס-פופ המשלב את סוגת הטרופיקל האוס.
השיר הגיע למקום הרביעי במצעד הסינגלים של רומניה.
רקע וכתיבה.
השיר נכתב על ידי אנדראס שולר, לירוי קלמפיט, סבסטיאן ברק, מרצ'ל בוטזן, לילה סמואלסן, טרי קמפבל ותיאה אליזה מיקולסקו. הוא הופץ כסינגל ב-10 ביוני 2016, שלושה ימים לאחר הקרנת הבכורה של הקליפ שלו. באותה הבכורה, הוכרז כי גרסה אלטרנטיבית של השיר בה יתארח אמן "ידוע" תצא לאור בקרוב.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.
וידאו קליפ.
לקידום הסינגל הופיעה אינה בהופעה במאוריציוס. היא גם ביצעה גרסאות שונות של השיר בתחנות הרדיו הרומניות Kiss FM ורדיו 21 ב-21 ביוני 2016 וב-22 ביוני 2016, בהתאמה. בריאיון למגזין הרומני "Unica" הכריזה אינה על קליפ ל"גן עדן". הטיזר הרשמי של "Heaven" ב-3 ביוני 2016.
נכון לדצמבר 2021, מונה הצפיות של הקליפ עומד על למעלה מ-180 מיליון צפיות.
מוסא סיסאקו
מוסא סיסאקו (בצרפתית: Moussa Sissako; נולד ב-10 בנובמבר 2000 בקלישי שבצרפת) הוא כדורגלן מאלי המשחק בעמדת הבלם בקבוצת סטנדרד לייז' מליגת העל הבלגית ובנבחרת מאלי.
קריירת מועדונים.
פריז סן-ז'רמן.
סיסאקו הצטרף למחלקת הנוער של פריז סן-ז'רמן ממחלקת הנוער של ראסינג פריז בשנת 2012. ב-1 ביוני 2018 חתם על החוזה המקצועני הראשון שלו במועדון, עד ל-30 ביוני 2021. בעונות ו- שיחק סיסאקו בפריז סן-ז'רמן ב', קבוצת המילואים של המועדון, במדיה ערך 24 הופעות ליגה והבקיע שער אחד.
סטנדרד לייז'.
ב-28 בינואר 2020 הושאל סיסאקו למשך חצי עונה לסטנדרד לייז' מליגת העל הבלגית. בסוף העונה עבר למועדון באופן קבוע. ב-3 בפברואר 2021 ערך את הופעת הבכורה שלו במועדון, בניצחון 4-1 על סראינג במסגרת הגביע הבלגי.
קריירה בינלאומית.
ב-7 באוקטובר 2021 ערך סיסאקו את הופעת הבכורה שלו בנבחרת מאלי, בניצחון 5-0 על נבחרת קניה במסגרת מוקדמות מונדיאל 2022.
הוא נכלל בסגל נבחרת מאלי לקראת טורניר גביע אפריקה לאומות 2021.
הוויליות
הוויליות (באיטלקית: Le Villi) היא האופרה הראשונה של ג'אקומו פוצ'יני. היצירה בשתי מערכות, שהלברית שלה נכתבה על ידי המשורר ועיתונאי פרדיננדו פונטנה (שכתב גם את הלברית לאופרה השנייה של פוצ'יני, אדגר) האופרה הולחנה על ידי פוצ'יני לתחרות ההוצאה לאור של סונזוניו (Sonzogno), אך חבר השופטים לא מצא לנכון אפילו להזכיר אותה. מאוחר יותר, הודות להתערבותו ושדלנותו של אריגו בויטו, האופרה הוצגה בתיאטרו דאל ורמה (Teatro dal Verme) במילאנו ב-31 במאי 1884. הבכורה הסתיימה בהצלחה רבה וכן התקבלה היטב על ידי המבקרים.
"הוויליות" היא האופרה הראשונה שבה "הרצ'יטטיב היבש "- secco recitativo (דיבור שירתי בליווי אקורדים קוליים) נעלם, אך לא מוחלף גם בשיח הווקאלי בסגנון ריכרד וגנר. במקומו מופיע סגנון הפרלנדו (parlando) המאוחר יותר של פוצ'יני.
עלילה.
מערכה 1.
ביער השחור, בשולי כפר, חוגג צבא גדול של אורחים את מסיבת האירוסין. אנו יכולים ללמוד מהמקהלה שהחתן המיועד ירש הון גדול יותר מדודתו בעיר מיינץ. תושבי הכפר רוקדים בשמחה, ואפילו האב הזקן, גוליאלמו, רוקד בהנאה. לאחר שכולם יורדים מהבמה, הכלה, אנה, שרה שיר סנטימנטלי לארוסה, רוברטו ומבקשת ממנו לא לעזוב אותה לעולם. החתן נשבע שהוא יישאר נאמן לנצח.
אִינטֶרמֵצוֹ.
במיינץ חיה "סירנה" שמטריפה צעירים ומבוגרים כאחד. היא מפתה גם את רוברטו ומערב אותו באורגיות שונות, כך שהוא שוכח את כלתו אנה. אנה מחכה לארוסה לשווא ומתה מצער. כדי להמחיש את מותה של הנערה שמתה מצער, פוצ'יני משמיע שיר מוות באמצעות מקהלה נשית כאשר תהלוכת האבל עוברת על הבמה מוסתרת בוילון רעלה שמאחוריו ארון המתים של הנערה המתה. (חלק זה מסופר על ידי המספר) האינטרמצו לא מסתיים כאן, אלא ממשיך בסיפור נוסף, שיר שממנו למדים שביער מתגוררות ויליות, כלומר נשמותיהן של בנות שמתו מאהבה, שאם הן מוצאות גבר, בין אם הוא בוגד ובין אם לאו, ביער, הן מרקידות אותו עד מוות. לאחר שרוברטו עוזב את הסירנה, הוא חוזר הביתה דרך היער, כשלפתע הוא מוקף בצחוק מצמרר.
כדי להציג את ההרפתקה של רוברטו ביער, הלחין פוצ'יני קטע ביניים סימפוני. עם לחן תוסס דמוי סקרצו, בעל עוצמה סוחפת עם לחני-צד קצביים.
מערכה 2.
מיקומה של המערכה השנייה זהה לזה של המערכה הראשונה ורק העונה משתנה. גוליאלמו מתאבל בכאב על בתו המנוחה. הוא מקלל את החתן הבוגד ומבקש מוויליות לנקום.
המקהלה הצייתנית של הוויליות פוצחת בשירה מאחורי הבמה, משם יוצא רוברטו החוצה בצעדים כושלים, ואחרי שהוא מספר את חוויותיו, הוא מקלל את הסירנה. גם קולה של הכלה המתה נשמע, מוכיחה את רוברטו, שתחילה מתחנן לסליחתה, אך אחר כך משלים עם גורלו. הוא פותח במחול עם הוויליות ועם ארוסתו המתה ואז מת גם הוא. הנשמה של אנה נעלמת בקריאה "אתה שלי!", הוויליות עוקבות אחר אנה בקריאה "הושענה". אז חוזר גוליאלמו הזקן ומופיע על הבמה, ומזכיר בסיפוק את הצדק האלוהי.
ברטרנד טראורה
Friends (שיר של ג'סטין ביבר ובלאדפופ)
Friends (בעברית: חברים) הוא סינגל של הזמר הקנדי, ג'סטין ביבר, ומפיק התקליטים האמריקאי, בלאדפופ. השיר נכתב על ידי ג'סטין בירב, בלאדפופ ג'סטין טרנטר וג'וליה מייקלס, והופק על ידי בלאדפופ. השיר יצא, על ידי חברות התקליטים Genpop Corporation, RBMG רקורדס סקול בוי רקורדס, דאף ג'אם וריפבליק רקורדס, ב-17 באוגוסט 2017. נכון לדצמבר 2021, השיר הושמע למעלה מ-581 מיליון בספוטיפיי.